5 latu monēta
5 latu monēta bija 1929., 1931. un 1932. gadā izlaista Latvijas lata monēta. Padomju okupācijas laikā tā kļuva par populāru neatkarības simbolu. Tā tikusi atveidota vairākās Latvijas mūsdienu piemiņas monētās un tiek izmantota Latvijas 1 un 2 eiro monētu nacionālajās pusēs. Monētas reversa dizains bija attēlots uz 500 latu banknotes un izmantots visu latu banknošu ūdenszīmēs.